ഗയ്ഗ്വാദിന്റെ സെഞ്ചുറിയ്ക്ക് ജയ്സ്വാളിലൂടെ മറുപടി നല്കി രാജസ്ഥാന്, ചെന്നൈയ്ക്കെതിരെ സഞ്ജുവിനും കൂട്ടര്ക്കും തകര്പ്പന് വിജയം യുവതാരം ജയ്സ്വാളിന്റെയും ശിവം ദുബെയുടെയും ബാറ്റിങ് മികവില് ചെന്നൈ സൂപ്പര് കിങ്സിനെതിരെ രാജസ്ഥാന് റോയല്സിന് ഏഴ് വിക്കറ്റിന്റെ തകര്പ്പന് വിജയം. ഋതുരാജ് ഗയ്ഗ്വാദിന്റെ സെഞ്ചുറി മികവില് ചെന്നൈ സൂപ്പര് കിങ്സ് ഉയര്ത്തിയ 190 റണ്സിന്റെ വിജയലക്ഷ്യം 17.3 ഓവറില് മൂന്ന് വിക്കറ്റ് മാത്രം നഷ്ട്ടത്തില് രാജസ്ഥാന് റോയല്സ് മറികടന്നു. Picture Source : Twitter IPL അര്ധസെഞ്ചുറി നേടിയ യശസ്വി ജയ്സ്വളിന്റെയും ശിവം ദുബെയുടെയും മികവിലാണ് വമ്ബന് വിജയലക്ഷ്യം രാജസ്ഥാന് റോയാല്സ് അനായാസം മറികടന്നത്. തകര്പ്പന് തുടക്കമാണ് ജയ്സ്വാളും എവിന് ലൂയിസും റോയല്സിന് നല്കിയത്. ഓപ്പണിങ് കൂട്ടുക്കെട്ടില് 5 ഓവറില് 77 റണ്സ് ഇരുവരും കൂട്ടിച്ചേര്ത്തു. എവിന് ലൂയിസ് 12 പന്തില് 27 റണ്സ് നേടി പുറത്തായപ്പോള് 19 പന്തില് നിന്നും ഫിഫ്റ്റി നേടിയ ജയ്സ്വാള് 21 പന്തില് 6 ഫോറും 3 സിക്സുമടക്കം 50 റണ്സ് നേടിയാണ് പുറത്തായത്. Picture Source : Twitter IPL ഇരുവരുടെയും മികവില് പവര്പ്ലേയില് 81 റണ്സ് റോയല്സ് നേടി. സീസണിലെ രണ്ടാം പകുതിയില് ആദ്യ അവസരം ലഭിച്ച ശിവം ദുബെ തകര്പ്പന് പ്രകടനമാണ് കാഴ്ച്ചവെച്ചത്. ഐ പി എല്ലിലെ തന്റെ ആദ്യ ഫിഫ്റ്റി നേടിയ ദുബെ 42 പന്തില് 64 റണ്സ് നേടി പുറത്താകാതെ നിന്നു. 4 ഫോറും നാല് സിക്സും ശിവം ദുബെ നേടി. 24 പന്തില് 28 റണ്സ് നേടിയ ക്യാപ്റ്റന് സഞ്ജു സാംസണ് ദുബെയ്ക്ക് മികച്ച പിന്തുണ നല്കി. Picture Source : Twitter IPL നാലോവറില് 30 റണ്സ് വഴങ്ങി 2 വിക്കറ്റ് വീഴ്ത്തിയ ഷാര്ദുല് താക്കൂറും ഒരു വിക്കറ്റ് നേടിയ മലയാളി താരം കെ എം ആസിഫും മാത്രമാണ് ചെന്നൈ ബൗളര്മാരില് മികവ് പുലര്ത്തിയത്. നേരത്തെ ആദ്യം ബാറ്റ് ചെയ്ത ചെന്നൈ സൂപ്പര് കിങ്സ് സെഞ്ചുറി നേടിയ ഋതുരാജ് ഗയ്ഗ്വാദിന്റെ മികവിലാണ് മികച്ച സ്കോര് നേടിയത്. 20 ആം ഓവറിലെ അവസാന പന്തില് സിക്സ് പറത്തിയായിരുന്നു ഋതുരാജ് ഗയ്ഗ്വാദ് തന്റെ ആദ്യ ഐ പി എല് സെഞ്ചുറി നേടിയത്. 60 പന്തില് 9 ഫോറും 5 സിക്സും അടങ്ങുന്നതായിരുന്നു യുവതാരത്തിന്റെ പ്രകടനം. 15 പന്തില് 4 ഫോറും ഒരു സിക്സുമടക്കം 32 റണ്സ് നേടിയ രവീന്ദ്ര ജഡേജയും ചെന്നൈയ്ക്കായി മികച്ച പ്രകടനം പുറത്തെടുത്തു. രാജസ്ഥാന് റോയല്സിന് രാഹുല് തിവാതിയ മൂന്നും ചേതന് സക്കറിയ ഒരു വിക്കറ്റും നേടി. Picture Source : Twitter IPL